La Corporació municipal rep als germans Iker i Iván Álvarez
11 de juny de 2025

Una representació de la Corporació municipal ha rebut, esta vesprada, als germans i esportistes de la localitat, Iker i Iván Álvarez Tormo, en reconeixement als seus èxits esportius.

Iker va obtindre la medalla d'or en l'últim Campionat d'Espanya d’Hapkido, mentres que Iván es va emportar la plata. També van repetir els mateixos metalls en el torneig autonòmic d'enguany. D'esta manera, han referendat els èxits aconseguits en estes competicions en les anteriors edicions.

L'alcalde Joanma Miguel ha felicitat, en nom de la ciutat, a estos dos jóvens esportistes de Llíria, “per estes noves medalles, en esta modalitat d'art marcial coreà, que ens omplin d'orgull i reafirmen la seua magnífica trajectòria en este esport, que esperem que seguisca en el futur”.